डा.उपाध्याय दी परिभाशा मती गै सीमित ऐ। पंजाबी भाशा दे विद्वान डा. करनैलसिंह खिन्द ने इसदी परिभाशा होर बी व्यापक अर्थ च दस्सी ते इन्दे मूजब ‘लोकगाथा इक नेईं परम्परागत गेय-कथा ऐ जेदे च वीरता दे कारनामे, रोमांटिक प्रसंग बड़ी सादा भाशा च आखी सुनाये गे होन।’ डा.खिन्द ने लोकगाथा दी विशेशताए दी बी चरचा कीती दी ऐ। उन्दे मूजब-‘लोकगाथा’ च घटना दा सरल, सिद्‌दा विकास, रोचकत, संगीतात्मकता नाटकीय प्रसंग दी भरमार ते पात्रें दे चरित्र-चित्रण सरबन्धी इक-सारता दा होना जरूरी ऐ।